15.11.2022
EL
Επίσημη Εφημερίδα της Ευρωπαϊκής Ένωσης
C 434/61 Πέμπτη 7 Απριλίου 2022
Ι.
λαμβάνοντας υπόψη ότι, σύμφωνα με ακαδημαϊκές μελέτες (3), η απαγόρευση των εισαγωγών ορυκτών καυσίμων από τη Ρωσία θα είχε αντίκτυπο στην οικονομική ανάπτυξη της ΕΕ που θα αντιστοιχούσε σε εκτιμώμενες απώλειες κάτω του 3 % του ΑΕΠ, ενώ οι δυνητικές απώλειες για τη ρωσική οικονομία κατά την ίδια περίοδο θα ανέρχονταν στο 30 % του ΑΕΠ και θα συνέβαλλαν καθοριστικά στην ανάσχεση της ρωσικής επίθεσης·
ΙΑ. λαμβάνοντας υπόψη ότι η Πρόεδρος Metsola απευθύνθηκε στο Verkhovna Rada την 1η Απριλίου 2022 και συναντήθηκε με τον Πρόεδρο και τον Πρωθυπουργό της Ουκρανίας και με τους ηγέτες των πολιτικών παρατάξεων εξ ονόματος του Ευρωπαϊκού Κοινοβουλίου· 1. καταδικάζει απερίφραστα τον επιθετικό πόλεμο της Ρωσικής Ομοσπονδίας κατά της Ουκρανίας, καθώς και την εμπλοκή της Λευκορωσίας σε αυτόν τον πόλεμο, και ζητεί από τη Ρωσία να τερματίσει αμέσως όλες τις στρατιωτικές δραστηριότητες στην Ουκρανία και να αποσύρει άνευ όρων όλες τις δυνάμεις και τον στρατιωτικό εξοπλισμό από το σύνολο του διεθνώς αναγνωρισμένου εδάφους της Ουκρανίας· συμπάσχει με τον λαό της Ουκρανίας που υφίσταται συνταρακτικές απώλειες και δεινά· 2.
υπογραμμίζει ότι η στρατιωτική επίθεση και εισβολή συνιστά σοβαρή παραβίαση του διεθνούς δικαίου, και ιδίως της Σύμβασης της Γενεύης και των συμπληρωματικών της πρωτοκόλλων και του Χάρτη των Ηνωμένων Εθνών, και καλεί τη Ρωσική Ομοσπονδία να ανταποκριθεί και πάλι στις ευθύνες ενός μόνιμου μέλους του Συμβουλίου Ασφαλείας των Ηνωμένων Εθνών για τη διατήρηση της ειρήνης και της ασφάλειας και να σεβαστεί τις δεσμεύσεις της στο πλαίσιο της Τελικής Πράξης του Ελσίνκι, της Χάρτας των Παρισίων για μια νέα Ευρώπη και του Μνημονίου της Βουδαπέστης για τις Εγγυήσεις Ασφαλείας· θεωρεί ότι η ρωσική εισβολή στην Ουκρανία συνιστά επίθεση όχι μόνο κατά κυρίαρχης χώρας αλλά και κατά των αρχών και του μηχανισμού συνεργασίας και ασφάλειας στην Ευρώπη και της βασισμένης σε κανόνες διεθνούς τάξης, όπως ορίζεται στον Χάρτη των Ηνωμένων Εθνών· 3. εκφράζει τον αποτροπιασμό και την αγανάκτησή του για τις καταγγελλόμενες φρικαλεότητες, μεταξύ δε άλλων τους βιασμούς και τις εκτελέσεις αμάχων, τους αναγκαστικούς εκτοπισμούς, τις λεηλασίες και τη στοχοποίηση μη στρατιωτικών υποδομών, όπως νοσοκομεία, ιατρικές εγκαταστάσεις, σχολεία, καταφύγια και ασθενοφόρα, και τους πυροβολισμούς αμάχων που προσπαθούν να εγκαταλείψουν περιοχές συγκρούσεων μέσω προσυμφωνημένων ανθρωπιστικών διαδρόμων για τους οποίους έχουν αναλάβει δέσμευση οι ρωσικές ένοπλες δυνάμεις σε ορισμένες κατεχόμενες ουκρανικές πόλεις, όπως η Μπούτσα· επιμένει ότι όσοι διαπράττουν εγκλήματα πολέμου και άλλες σοβαρές παραβιάσεις, καθώς και οι υπεύθυνοι κυβερνητικοί αξιωματούχοι και στρατιωτικοί ηγέτες, πρέπει να λογοδοτήσουν· υπενθυμίζει ότι, σε περίπτωση εγκλημάτων πολέμου και γενοκτονίας, η διεθνής κοινότητα είναι υποχρεωμένη να ενεργεί και θα πρέπει να χρησιμοποιεί όλα τα εργαλεία που έχει στη διάθεσή της· υποστηρίζει πλήρως την έρευνα που ξεκίνησε ο Εισαγγελέας του ΔΠΔ για εγκλήματα πολέμου και εγκλήματα κατά της ανθρωπότητας, καθώς και τις εργασίες της Εξεταστικής Επιτροπής της Ύπατης Αρμοστείας για τα Ανθρώπινα Δικαιώματα· καλεί τα θεσμικά όργανα της ΕΕ να λάβουν όλα τα αναγκαία μέτρα στο πλαίσιο διεθνών οργανισμών και διαδικασιών και ενώπιον του ΔΠΔ ή άλλων αρμόδιων διεθνών δικαστηρίων για τη δίωξη των πράξεων των Βλαντιμίρ Πούτιν και Αλεξάντερ Λουκασένκο ως εγκλημάτων πολέμου και εγκλημάτων κατά της ανθρωπότητας, και να συμμετάσχουν ενεργά στην έρευνά τους· ζητεί τη σύσταση ειδικού δικαστηρίου των Ηνωμένων Εθνών για τα εγκλήματα στην Ουκρανία· θεωρεί ότι θα ήταν σκόπιμο να αξιοποιηθεί ο Διεθνής, Αμερόληπτος και Ανεξάρτητος Μηχανισμός για να βοηθήσει σε οιεσδήποτε διεθνείς έρευνες σχετικά με εγκλήματα πολέμου που διαπράχθηκαν στην Ουκρανία· καλεί τα κράτη μέλη και την ΕΕ να ενισχύσουν την ικανότητά τους να καταπολεμούν αποτελεσματικά την ατιμωρησία όσων έχουν διαπράξει εγκλήματα πολέμου ή έχουν συμμετάσχει σε αυτά· 4. επαναλαμβάνει ότι οι παραδόσεις όπλων πρέπει να συνεχιστούν και να ενταθούν, ώστε να μπορέσει η Ουκρανία να υπερασπιστεί αποτελεσματικά τον εαυτό της· επαναλαμβάνει τη στήριξή του σε όλη την αμυντική βοήθεια που παρέχεται στις ουκρανικές ένοπλες δυνάμεις, η οποία προσφέρεται μεμονωμένα από τα κράτη μέλη και συλλογικά μέσω του Ευρωπαϊκού Μηχανισμού για την Ειρήνη (ΕΜΕ)· εκφράζει την ικανοποίησή του για την απόφαση να αυξηθεί η βοήθεια προς την Ουκρανία μέσω του ΕΜΕ κατά επιπλέον 500 εκατομμύρια EUR και ζητεί περαιτέρω αύξηση των συγκεκριμένων συνεισφορών για την επείγουσα ενίσχυση των αμυντικών ικανοτήτων της Ουκρανίας, τόσο σε διμερές επίπεδο όσο και στο πλαίσιο του ΕΜΕ· 5.
ζητεί τη δημιουργία ασφαλών διόδων και ανθρωπιστικών διαδρόμων για την εκκένωση των αμάχων που προσπαθούν να ξεφύγουν από βομβαρδισμούς, καθώς και την ενίσχυση των δικτύων ανθρωπιστικής βοήθειας της ΕΕ στην Ουκρανία (μεταξύ άλλων, για τα καύσιμα, τα τρόφιμα, τα φάρμακα, τον εφοδιασμό με πόσιμο νερό, τις γεννήτριες ενέργειας και κινητές πανεπιστημιουπόλεις) · προτείνει να θεσπίσει η Επιτροπή καθεστώτα βοήθειας μεταξύ ομοτίμων για την Ουκρανία, προκειμένου να αυξηθεί η αποτελεσματικότητα της βοήθειας· ζητεί να δοθεί ιδιαίτερη προσοχή στην κατάσταση των παιδιών, τόσο των ασυνόδευτων ανηλίκων όσο και των παιδιών που διαφεύγουν με τις οικογένειές τους, και ζητεί· κάθε παιδί που αναζητεί καταφύγιο να αντιμετωπίζεται πρωτίστως ως παιδί και να διασφαλίζεται η προστασία όλων των ατόμων που εγκαταλείπουν την Ουκρανία, ανεξάρτητα από το κοινωνικό ή εθνοτικό υπόβαθρο, το φύλο, τον γενετήσιο προσανατολισμό, την ικανότητα ή το μεταναστευτικό
(3)
Μεταξύ άλλων από τους Bachmann et al., την Ευρωπαϊκή Κεντρική Τράπεζα, την Deutsche Bank Research, την Oxford Economics, την Goldman Sachs κ.λπ., όπως συνοψίζεται από το Sachverständigenrat zur Begutachtung der gesamtwirtschaftlichen Entwicklung (Γερμανικό Συμβούλιο Οικονομικών Εμπειρογνωμόνων) στην έκθεσή του του Μαρτίου 2022 με τίτλο «Auswirkungen eines möglichen Wegfalls Russischer Rohstofflieferungen auf Energiesicherheit und Wirtschaftsleistung: Auszug aus der aktualisierten Konjunkturprognose 2022 und 2023».